stanford-oval/wikipedia huggingface dataset:
Stanisław Marusarz
Sotien jälkeen vielä mukana huippu-urheilussa

Sotien jälkeen Stanisław Marusarz jatkoi vielä urheilu-uraansa, mutta ei enää entisenlaisella menestyksellä. Hän osallistui St. Moritzin olympialaisin 1948 sijoittuen mäkihypyssä sijoittuen 27:ksi Norjan Petter Hugstedin voittaessa kisan. Samoin hän oli myös 27. neljä vuotta myöhemin Oslossa Norjan Arnfinn Bergmannin voittaessa kisan. .
Vuonna 1955 Marusarz voitti viimeisen mitalinsa Puolan mestaruuskisoissa. Seuraavan vuoden Cortina d´Ampezzon olympialaisissa hän toimi esihyppääjänä olympialaisten mäkikilpailuissa. Vuonna 1957 hän ilmoitti lopettavansa mäkikilpailut kilpailumielessä. Näin urheilu-ura oli kestänyt 30 vuotta.
Marusarz oli edelleen tunnettu henkilö. Vuoden 1962 Zakopanen MM-kisoissa hän toimi esihyppääjänä. Seuraavana vuonna Suomen urheilutaustainen presidentti Urho Kekkonen vieraili Puolassa ja Zakopanessa tavaten Suomessakin vuoden 1938 MM-kisoista hyvin tunnetun Marusarzin. Vuonna 1966 hän toimi Saksan-Itävallan - mäkiviikon Innsbruckin Bergiselin mäessä esilaskijana. Vuoden 1980 Lake Placidin olympialaisissa hän oli kunniavieraana.
Urheilevia sukulaisia ja tunnustuksia

Zakopanen sedulta kotoisin ollut Marusarzin suku oli urheilullista, sillä hänen veljensä Jan Marusarz oli myös sotaa edeltävän ajan olympiahiihtäjä. Hänen serkkunsa Andrzej ja Józef Marusarzin olivat myös olympiatason hiihtäjiä.
Vuonna 1989 hänen kotimäkensä Wielka Krokiew Zakopanessa nimettiin hänen mukaansa.
Vuonna 2010 Puolan tasavallan presidentti Lech Kaczyński myönsi Stanisław Marusarzille postuumisti Polonia Restitutan ritarikunnan suurristin.
Yhteenveto olympia- ja MM-tuloksista

Olympialaiset
1932 Lake Placid, Yhdysvallat: - 17. (mäki), 27. (yhdistety), 27. (18 km hiihto)
1936 Garmisch-Partenkirchen, Saksa: - 5. (mäki), 7. (yhdistetty)
1948 St. Moritz, Sveitsi: - 27. (mäki)
1952 Oslo, Norja: - 27. (mäki)
Pohjoismaisten hiihtolajien MM-kisat
1933 Innsbruck, Itävalta:	–	76. (mäki), 6. (yhdistetty), 32. (18 km hiihto), 7. (viesti)
1934 Solleftea, Ruotsi:	–	21. (mäki), 7. (yhdistetty), 63. (18 km hiihto), 5. (viesti)
1935 Vysoke Tatra, Tšekkoslovakia:	–	4. (mäki), 11. (yhdistetty), 92. (18 km hiihto), 7. (viesti)
1937 Chamonix, Ranska:	–	12. (mäki)
1938 Lahti, Suomi:	–	hopeamitali (mäki), 25. (yhdistetty), 171. (18 km hiihto)
1939 Zakopane, Puola:	–	5. (mäki), 7. (yhdistetty)
Stanisław Marusarz valmistautumassa Zakopanen vuoden 1939 MM-kisojen mäkikisaan.
Stanisław Marusarzin mukaan nimetty Zakopanen hyppyrimäki Wielka Krokiew. Kuva on otettu maailmancup-kilpailun aikana Zakopanessa tammikuussa 2012.
Teteriv

| Teteriv |
| --- | --- |
 Teteriv Žytomyrin lähellä
Alkulähde:  Podolian ylänkö
Laskupaikka:  Kiovan tekojärvi, Dnepr
Maat:  Ukraina
Pituus:  385 km
Virtaama:  18,4 m³/s
Valuma-alue:  15 300 km²
Teteriv (ukr. Тетерів) on Dneprin sivujoki Ukrainassa Žytomyrin alueella, jossa se virtaa alueen pääkaupungin Žytomyrin läpi ja laskeutuu lopulta Dnepriin Kiovan yläpuolella sijaitsevan Kiovan tekojärven kohdalla. Joki on 385 km pitkä.
Aiheesta muualla

Kuvia tai muita tiedostoja aiheesta Teteriv Wikimedia Commonsissa
Siperianvehnä

| Siperianvehniö |
| --- | --- |

Uhanalaisuusluokitus
 Puutteellisesti tunnettu  
Suomessa::  Vaarantunut
  
Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophyta
Kladi::  Koppisiemeniset Angiospermae
Kladi::  Yksisirkkaiset Monocotyledoneae
Kladi::  Commelinids
Lahko::  Poales
Heimo::  Heinäkasvit Poaceae
Tribus::  Triticeae
Suku::  Vehniöt Elymus
Laji::  fibrosus
Kaksiosainen nimi
 Elymus fibrosus  (Schrenk) Tzvelev 
Synonyymit
 Agropyron fibrosum (Schrenk) Candargy  Roegneria fibrosa (Schrenk) Nevski  Triticum fibrosum Schrenk  Triticum fibrosum Turcz. 
Katso myös
   Siperianvehnä Wikispeciesissä  
Infobox OKVirheellinen NIMI-arvo: 
Siperianvehnä eli siperianvehniö (Elymus fibrosus) on monivuotinen heinäkasvien heimoon kuuluva tuulipölytteinen kasvi. Suomessa sitä tavataan harvinaisena maan pohjoisosissa ja se on luokiteltu uhanalaiseksi lajiksi.
Ulkonäkö ja koko

Mätästävä ja lyhytrönsyinen siperianvehnä kasvaa 40–70 cm korkeaksi. Korsi ja ylemmät tupet ovat kaljuja. Lehtilapa on 3–8 mm leveä, litteä ja kalju. Kukinto on 6–15 cn pitkä kerrannaistähkä, joka on nuokkuva ja väriltään sinipunerva. Tähkylät ovat 10–15 mm pitkiä ja kaleet soikeita ja suippokärkisiä. Ulkohelve on lähes kalju, vihneetön ja lyhytotainen. Siperianvehnä kukkii Suomessa heinä-elokuussa.
Levinneisyys

Siperianvehnää tavataan Itä-Euroopassa muun muassa Venäjällä. Laji on vaeltaja, jonka siemenet kulkeutuvat helposti uusille kasvupaikoille. Suomessa siperianvehnää tavataan siellä täällä Pohjois-Pohjanmaan pohjoisosista Lappiin aina Utsjoelle saakka. Runsaimmillaan laji on Suomessa Kemijoen varrella.
Elinympäristö

Siperianvehnä kasvaa hiekkaisilla jokitörmillä, rantaniityillä ja -pensaikoissa. Joskus sitä tavataan myös tien- ja radanvarsilla.
Aiheesta muualla

Kasviatlas 2022: Siperianvehniön levinneisyys Suomessa.
The Queen’s Medical Center

| The Queen’s Medical Center |
| --- | --- |
 Sairaalan sisäänkäynti
Sijainti
Osoite:  1301 Punchbowl Street, Honolulu, Hawaii 96813
Koordinaatit:  21°18′26″N, 157°51′15″W
Organisaatio
Tyyppi:  yksityinen, voittoatavoittelematon
Historia
Perustettu:  1859
Linkki
Kotisivut:  https://www.queens.org/
The Queen’s Medical Center on Honolulun keskustassa toimiva sairaala. Se on koko osavaltion suurin yksityinen sairaala. Sen katsotaan kuuluvan Yhdysvaltain 50 parhaimman sairaalan joukkoon. Sairaala on toiminut voittoatavoittelemattomana yrityksena (virallisesti 501 (c) (3) non-profit corporation) vuodesta 1935 lähtien. Vuonna 2020 sen liikevaihto oli hieman reilu 1,27 miljoonaa dollaria.
Sairaala perustettiin vuonna 1859 Havaijin kuninkaan Kamehameha IV:n ja hänen vaimonsa kuningatar Emman aloitteesta. Alkujaan se tunnettiin nimellä Queen’s Hospital ja nykyisen nimensä se sai vuonna 1967.
Sairaala tekee yhteistyötä mm. Havaijin yliopiston, Mānoan kampuksen, kanssa sairaanhoitajien kouluttamisessa.
Tekla (nimi)

| Tekla |
| --- | --- |
Nimipäivä:   
– suomenkielinen:  –
– ruotsinkielinen:  23. syyskuuta
– ortodoksinen:  24. syyskuuta
Muunnelmia:  Thekla
Vastineita eri kielissä:  Tecla, Thecla
Nimen alkuperä:  Theokleia
Infobox OKNimi-testi OK: 
Tekla tai Thekla on naisen etunimi, jota käytetään pohjoismaissa ja Puolassa.
Nimi on muunnos kreikan sanasta Theokleia. Se on johdettu sanoista theos ’jumala’ ja kleos ’kunnia’ ja tarkoittaa siis ”Jumalan kunniaa”. Nimi on almanakassa muistona pyhimykseksi julistetulle Theklalle, jonka apostoli Paavali käännytti kristinuskoon ja josta kerrotaan apokryfisessä teoksessa Paavalin ja Theklan teot.
Vuoden 2019 loppuun mennessä Digi- ja väestötietoviraston tietojen mukaan Tekla-nimen on saanut Suomessa 1 486 henkilöä. Lisäksi nimi on annettu muutamalle kymmenelle henkilölle muodossa Thekla.
Tunnettuja Tekla- ja Thekla-nimisiä henkilöitä

Tekla Bądarzewska-Baranowska (1829–1861), puolalainen säveltäjä
Tekla Hultin (1864–1943), suomalainen päätoimittaja, kansanedustaja ja järjestöaktiivi
Thekla Knös (1815–1880), ruotsalainen kirjailija, virsirunoilija ja kääntäjä
Tekla Renfors (1872–1912), suomalainen runoilija ja suomentaja
Thekla Resvoll (1871–1948), norjalainen kasvitieteilijä
Tekla Roschier, o.s. Lampén (1870–1928), suomalainen opettaja ja nuortenkirjailija
Thekla von Schober, o.s. von Gumper (1810–1897), saksalainen lasten- ja nuortenkirjailija
Tekla Sjöblom (1878–1967), ruotsalainen näyttelijä
Tekna

| Tekna |
| --- | --- |

Perustettu:  1874
Tyyppi:  ammattiyhdistys
Päämaja:  Dronning Mauds gate 15 Oslo
Toiminta-alue:  Norja
Jäsenet:  n. 95 000 (2022)
Puheenjohtaja:  Elisabet Line Haugsbø
Kattojärjestö:  Akademikerne
Jäsenlehti:  Teknisk Ukeblad
Aiheesta muualla
Sivusto
Infobox OKNimi-testi OK: 
Tekna (virallisesti Teknisk-naturvitenskapelig forening) on norjalainen teknillis-luonnontieteellisten alojen ammattiyhdistys. Se on perustettu vuonna 1874 ja siihen kuului vuonna 2022 noin 95 000 jäsentä. Heistä 13 000 oli opiskelijoita.
Aiheesta muualla

Kuvia tai muita tiedostoja aiheesta Tekna Wikimedia Commonsissa
Järjestön verkkosivut (norjaksi) (englanniksi)
Tale of the Nine Tailed

| Gumihodyeon> 구미호뎐 |
| --- | --- |
Tyyli:  draama
Kestoaika:  70 min
Pääosissa:   Lee Dong-wook  Jo Bo-ah  Kim Bum 
Alkuperämaa:   Korean tasavalta
Alkuperäiskieli:  korea
Verkko:   tvN
Esitetty:  7. lokakuuta 2020 – 3. joulukuuta 2020
Jaksoja:  16
Tuotanto
Tuotantoyhtiö(t):  Studio Dragon HOW Pictures
Aiheesta muualla
Virallinen sivusto
IMDb
Tale of the Nine Tailed (kor. 구미호뎐 on televisioyhtiö tvN:n esittämä eteläkorealainen draamasarja. Sen päärooleissa ovat Lee Dong-wook, Jo Bo-ah ja Kim Bum.
Aiheesta muualla

Viralliset kotisivut
Teklemariam Medhin

| Mitalit | Mitalit | Mitalit |  |
| --- | --- | --- | --- |
|  Teklemariam Medhin 10 000 metrin finaalissa Lontoon olympialaisissa 2012 |  Teklemariam Medhin 10 000 metrin finaalissa Lontoon olympialaisissa 2012 |  Teklemariam Medhin 10 000 metrin finaalissa Lontoon olympialaisissa 2012 |  |
Maa:  Eritrea
Miesten yleisurheilu
| Maastojuoksun MM-kilpailut  | Maastojuoksun MM-kilpailut  | Maastojuoksun MM-kilpailut  |  |
|  Hopeaa | Bydgoszcz 2010 | henkilökohtainen |  |
|  Hopeaa | Bydgoszcz 2010 | joukkuekilpailu |  |
|  Pronssia | Amman 2009 | joukkuekilpailu |  |
|  Pronssia | Bydgoszcz 2013 | henkilökohtainen |  |
| Afrikan-mestaruuskilpailut  | Afrikan-mestaruuskilpailut  | Afrikan-mestaruuskilpailut  |  |
|  Hopeaa | Kapkaupunki 2012 | 12 km |  |
Teklemariam Medhin Weldeslasie (s. 24. kesäkuuta 1989 Hazega) on eritrealainen kestävyys- ja maastojuoksija.
Medhin sijoittui Fukuokan maastojuoksun MM-kilpailujen 2006 junioreiden sarjassa 13:nneksi ja kuului Eritrean pronssijoukkueeseen joukkuekilpailussa. Alle 20-vuotiaiden MM-kilpailuissa Pekingissä hän oli samana vuonna 5 000 metrillä kahdestoista. Mombasan maastojuoksun MM-kilpailuissa 2007 hän sai junioreiden sarjassa joukkuehopeaa ja oli henkilökohtaisessa kilpailussa neljästoista. Edinburghin MM-maastojuoksuissa 2008 hän sijoittui miesten kilpailussa 23:nneksi ja Eritrea joukkuekilpailussa neljänneksi. Pekingin olympialaisissa hän oli 10 000 metrillä 32:s.
Medhin sijoittui Ammanin maastojuoksun MM-kilpailuissa 2009 yhdeksänneksi ja sai pronssia joukkuekilpailussa. Berliinin MM-kilpailuissa hän oli 5 000 metrillä 15:s ja 10 000 metrillä 12:s. Hän sai Bydgoszczin maastojuoksun MM-kilpailuissa 2010 hopeaa sekä henkilökohtaisessa että joukkuekilpailussa. Saman vuoden Afrikan-mestaruuskilpailuissa hän oli 10 000 metrillä kahdeksas. Punta Umbrían maastojuoksun MM-kilpailuissa 2011 hän sijoittui 14:nneksi ja Eritrea joukkuekilpailussa neljänneksi.
Madhin sai maastojuoksun Afrikan-mestaruuskilpailuissa Kapkaupungissa 2012 hopeaa 12 kilometrillä. Lontoon olympialaisissa hän sijoittui 10 000 metrillä seitsemänneksi. Bydgoszczin maastojuoksun MM-kilpailuissa 2013 hän sai pronssia henkilökohtaisessa kilpailussa ja oli neljäs joukkuekilpailussa. Moskovan MM-kilpailuissa 2013 hän keskeytti 10 000 metrin juoksun. Guiyangin maastojuoksun MM-kilpailuissa 2015 hän sijoittui henkilökohtaisessa kilpailussa 17:nneksi ja joukkuekilpailussa neljänneksi. Pekingin MM-kilpailuissa 2015 hän oli 10 000 metrillä 19:s.
Ennätykset > Ulkoradat

| Matka | Aika | Paikka | Päivä |
| --- | --- | --- | --- |
| 5 000 m | 13.04,55 | Rooma | 10. kesäkuuta 2010 |
| 10 000 m | 27.16,69 | Hengelo | 27. toukokuuta 2012 |
| puolimaraton | 1.01.47 | Lissabon | 16. maaliskuuta 2014 |
Thaimaan vallankaappaus 2006

Thaimaan vallankaappaukseen osallistunut sotilas
Thaimaan vallankaappaus 2006 käynnistyi Thaimaan armeijan ilmoittaessa kaapanneensa vallan maassa.
Vallankaappausta edelsi poliittinen kriisi pääministeri Thaksin Shinawatran ja hänen poliittisten vastustajiensa välillä. 19. syyskuuta 2006 kenraali Sonthi Boonyaratkalinia tukijoineen aloitti vallankaappauksen pääministeri Thaksinin ollessa New Yorkissa. Kaappauksen toimeenpanijat nimittivät itseään demokraattisen uudistuksen neuvostoksi. Panssarit piirittivät Bangkokin hallintorakennukset ja sotilaat ottivat haltuunsa median. Pääministeri Shinawatra julisti hätätilan New Yorkista käsin ja erotti kenraalin.
Vallankaappaajat ilmoittivat kumonneensa Thaimaan perustuslain, senaatin, edustajainhuoneen ja perustuslaillisen oikeuden ja julistivat maahan sotatilalain. Sotilaiden ilmoituksen mukaan vallankaappaus on tilapäinen. Sen tarkoituksena on syrjäyttää pääministeri Thaksinin hallinto, joka armeijan mukaan on jakanut maan kahtia ja lisännyt korruptiota. Kaappausta johtanut kenraali Sonthi Boonyaratkalin on sanonut, että siviilihallinto palautetaan parin viikon kuluttua vallankaappauksesta. Armeijan mukaan vallankaappaus oli välttämätön, koska nykyinen hallitus oli uhka kansalliselle yhtenäisyydelle.
Tilanne on Thaimaassa pysynyt rauhallisena. Uutistoimisto Reutersin mukaan Thaimaan asevoimat on luonut niin sanotun demokraattisen uudistuksen komission hallitsemaan maata väliaikaisesti. Edellisen kerran Thaimaassa yritettiin sotilasvallankaappausta 1991.
Vaikka bangkokilaisten reaktiot ovat yleisesti ottaen tukeneet vallankaappausta, tiedotusvälineiden tiukkojen rajoitusten takia ei ole tiedossa kuinka ihmiset Bangkokin ulkopuolella ovat reagoineet. Yli viisi henkilöä käsittävät poliittiset kokoontumiset on kielletty kuuden kuukauden vankeusrangaistuksen uhalla. Tämän lisäksi mediaa on kielletty ilmaisemasta mielipiteitä, jotka ovat sotilasjuntan vastaisia tai siihen kriittisesti suhtautuvia.
Sotilasjuntta nimitti kenraali Surayud Chulanontin 1. lokakuuta väliaikaiseksi pääministeriksi Sonthin tilalle. Samalla se julkisti uuden väliaikaisen perustuslain, joka antoi juntalle merkittävästi valtaa vuodeksi 2007 luvattuihin vaaleihin asti.
Aiheesta muualla

Yleisradio: Thaimaa sotilaiden valtaan
Wikimedia Commonsissa on kuvia tai muita tiedostoja aiheesta .
Tanskan elinkeinoministeriö

| Tanskan elinkeinoministeriö Erhvervsministeriet |
| --- | --- |

 Ministeriön rakennus Kööpenhaminassa.
Perustettu:  1908
Sijainti:  Kööpenhamina
Valtio:   Tanska
Ministeri:  Morten Bødskov
Aiheesta muualla
Sivusto
Tanskan elinkeinoministeriö (tansk. Erhvervsministeriet) on yksi Tanskan ministeriöistä.
Elinkeinoministeriö vastaa vihreästä siirtymästä, tulevasta rahoitusalasta ja kuluttajaolosuhteista biotieteisiin, globalisaatiostrategiaan, yrittäjyyteen ja teknologiseen kehitykseen. Ministeriön tehtäviin kuuluu luoda suotuisat ja kilpailukykyiset puitteet tanskalaisille yrityksille.
Aiheesta muualla

Kuvia tai muita tiedostoja aiheesta Tanskan elinkeinoministeriö Wikimedia Commonsissa
Tatjana Muntjan

Tatjana Muntjan (ven. Татьяна Мунтян; s. 7. maaliskuuta 1968) on Neuvostoliittoa edustanut entinen jousiampuja. Hän osallistui Soulin olympialaisiin 1988, joissa hän sijoittui kahdeksanneksi henkilökohtaisessa kilpailussa ja oli mukana maansa joukkuekilpailussa neljänneksi sijoittuneessa joukkueessa.
Thasopoúla

Thasopoúlan saari.
| --- | --- |
Sijainti:  40°49′41″N, 24°42′34″E, Thásos Thásos, Itä-Makedonia ja Traakia Kreikka
Saariryhmä:  Pohjoisen Egean saaret
Merialue:  Traakianmeri, Egeanmeri, Välimeri
Korkein kohta:  111 m
Pinta-ala:  0,716 km²
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Thasopoúla (kreik. Θασοπούλα) on pieni Kreikan saari, joka kuuluu Pohjoisen Egean saarten saariryhmään. Saaren pinta-ala on 0,716 neliökilometriä ja se on asumaton. Hallinnollisesti Thasopoúla kuuluu Thásoksen kuntaan, Thásoksen alueyksikköön ja Itä-Makedonian ja Traakian alueeseen.
Thasopoúla (etualalla) ja Thásos mantereelta Keramotísta nähtynä.
Thasopoúla sijaitsee Thásoksen saaren pohjoispuolella Traakianmeren pohjoisrannikon ja Thásoksen välissä. Sen nimi tarkoittaa ”Pientä Thásosta”. Saari on vuoristoinen ja sen korkeimman huipun korkeus on 111 metriä.
Vuonna 2012 Kreikan valtio tarjosi saarta myytäväksi tai vuokralle valtiontalouden paikkaamiseksi.
Aiheesta muualla

Kuvia tai muita tiedostoja aiheesta Thasopoúla Wikimedia Commonsissa
Taiwanin kansallinen keskuskirjasto

| Taiwanin kansallinen keskuskirjasto> 國家圖書館 |
| --- | --- |
 Taiwanin kansallisen keskuskirjaston rakennus (2009).
Osoite:  Zhongshan nanlu 20, Taipei, Taiwan
Sijainti:  Taipei, Taiwan
Verkkosivut
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Taiwanin kansallinen keskuskirjasto (kiin. 國家圖書館, pinyin: Guójiā Túshūguǎn) on Taipein kaupungissa toimiva Taiwanin kansalliskirjasto. Se on eräs VIAF-auktoriteettitunnisteita laativista kansalliskirjastoista.
Historiaa > Kirjaston alkuvuodet Manner-Kiinassa (1933-1949)

Kansallinen keskuskirjasto perustettiin vuonna 1933 Kiinan tasavallan Nanjingissa ja samana vuonna kansallisen keskuskirjaston valmistelua varten vuokrattiin tilat. Kiinassa painettujen kirjojen vapaakappaleita koskava laki säädettiin. Helmikuussa 1936 kirjasto muutti uusiin tiloihin ja syyskuussa 1936 toiminnot avattiin yleisölle.
Elokuussa 1937 japanilaisten ilmahyökkäyksen seurauksena kirjasto lopetti palvelutoimintansa; keskeisimmät kirjat pakattiin säilytyslaatikoihin ja vietiin turvaan salassa pidettyyn arkistoon nyttemmin Nanjingin kaupunginmuseona toimivan palatsirakennukseen (kiin. 朝天宫; Cháotiān Gōng). Saman vuoden marraskuussa tuli käsky kokoelman siirtämisestä länteen. Ainoastaan puolet aineistosta saatiin valmistelluksi siirtoa varten; nämä siirrettiin Kiinan lounaisosaan, ja ne saapuivat Chongqingiin helmikuussa 1938. Myös maan kansallismielinen hallitus siirtyi samaan kaupunkiin. Toistuvien Japanin ilmavoimien hyökkäysten seurauksena kokoelmat evakuoitiin Jiangjinin piirikunnan Baishan kaupunkiin. Heinäkuussa kansallisen keskuskirjaston valmisteluvaihe katsottiin päättyneeksi ja kansallinen keskuskirjasto virallisesti perustetuksi. Kansallinen hallitus sääti 16. lokakuuta 1938 säännöstön kansalliselle keskuskirjastolle, jolloin kirjaston laillinen perusta oli luotu.
Japania vastaan käytyjen sotavuosien aikana kirjastolle hankittiin yli 15 000 nimikettä harvinaisia kiinankielisiä kirjoja.
Keisarillisen Japanin antautumisen jälkeen (syyskuussa 1945) kansallinen keskuskirjasto keräsi sodan seurauksena hajautuneita aineistojaan ja uutta aineistoa eri tahoilta, mukaan luettuna Japanin hallitukselta. Kirjasto palasi Nanjingiin, jossa toiminnot avattiin toukokuussa 1946.
Manner-Kiinan lähteiden mukaan Taiwaniin siirrettiin 130 000 harvinaista kiinankielistä nimikettä. Jäljelle jäänyt kirjasto Nanjingissa siirtyi kommunistisen Nanjingin sotatilahallinnon valvontaan.
(Artikkeli on keskeneräinen. Artikkelin pohjaversiosta uupuu toistaiseksi muun muassa historia ja tilat Taiwanin saarella.)
Aiheesta muualla

Kuvia tai muita tiedostoja aiheesta Taiwanin kansallinen keskuskirjasto Wikimedia Commonsissa
Kotisivut (kiinaksi) (ncl.edu.tw)
Tanskan cup

| Tanskan cup |
| --- | --- |
 Meneillään oleva kausi Tanskan cupin kausi 2021–2022 

Laji:  Jalkapallo
Maa(t):   Tanska
Perustettu:  1955
Joukkueita:  108
Hallitseva mestari:  Randers FC
Eniten mestaruuksia:  AGF (9)
Tanskan cup (tansk. Landspokalturneringen) on Tanskan jalkapallon kansallinen cup-turnaus. Ensimmäinen kausi pelattiin vuonna 1955. Menestynein joukkue on Aarhus GF yhdeksällä mestaruudellaan.
Mestarit

| 0 | 1 | 2 | 3 |
| --- | --- | --- | --- |
|  1955 AGF  1956 Frem  1957 AGF  1958 Velje  1959 Velje  1960 AGF  1961 AGF  1962 B 1909  1963 B 1913  1964 Esbjerg  1965 AGF  1966 AaB  1967 Randers  1968 Randers  1969 KB  1970 AaB  1971 B 1909  1972 Velje  1973 Randers  1974 Vanløse  1975 Velje  |  1976 Esbjerg  1977 Velje  1978 Frem  1979 B 1903  1980 Hvidovre  1981 Velje  1982 B 1893  1983 OB  1984 Lyngby  1985 Lyngby  1986 B 1903  1987 AGF  1988 AGF  1989 Brøndby  1990 Lyngby  1991 OB  1992 AGF  1993 OB  1994 Brøndby  1995 Kööpenhamina  1996 AGF  |  1997 Kööpenhamina  1998 Brøndby  1999 AB  2000 Vidborg  2001 SIF  2002 OB  2003 Brøndby  2004 Kööpenhamina  2005 Brøndby  2006 Randers  2007 OB  2008 Brøndby  2009 Kööpenhamina  2010 Nordsjælland  2011 Nordsjælland  2012 Kööpenhamina  2013 Esbjerg  2014 AaB  2015 Kööpenhamina  2016 Kööpenhamina  2017 Kööpenhamina  |  2018 Brøndby  2019 Midtjylland  2020 SønderjyskE  2021 Randers FC  2022 Midtjylland  |
Tangled in Dream

| Tangled in Dream Vanishing Point |
| --- | --- | --- |

Studioalbumin tiedot
 Julkaistu: 12. joulukuuta 2000 
 Formaatti: CD
 Tuottaja(t): Vanishing Point
 Tyylilaji: progressiivinen metalli
 Kesto: 70.04
 Levy-yhtiö: Metal Warriors 
Vanishing Pointin muut julkaisut
| In Thought 1997 | Tangled in Dream 2000 | Embrace the Silence 2005 |
Tangled in Dream on australialaisyhtye Vanishing Pointin vuonna 2000 julkaistu toinen studioalbumi.
Kappaleet

Surreal – 06.01 (säv. Massaro, Vucur, Porcianko, Del Mastro, Lukic)
Samsara – 04.12 (säv. Massaro, Vucur, Porcianko, Del Mastro, Lukic)
Closer Apart – 05.24 (säv. Massaro, Vucur, Porcianko, Del Mastro, Lukic)
Bring On the Rain – 06.31 (säv. Massaro, Vucur, Porcianko, Del Mastro, Lukic, Sammartino)
Never Walk Away – 08.16 (säv. Massaro, Vucur, Porcianko, Del Mastro, Lukic)
The Real You – 05.24 (säv. Massaro, Vucur, Porcianko, Del Mastro, Lukic)
Two Minds and One Soul – 04.11 (säv. Massaro, Vucur, Porcianko, Del Mastro, Lukic)
I Will Awake – 06.02 (säv. Massaro, Vucur, Porcianko, Del Mastro, Lukic)
Dancing With the Devil – 04.32 (säv. Sammartino)
Father (7 Years) – 08.06 (säv. Massaro, Vucur, Porcianko, Del Mastro, Lukic, Sammartino)
Tangled In A Dream – 02.46 (säv. Massaro, Vucur, Porcianko, Del Mastro, Lukic, Sammartino)
Inner Peace – 03.26 (säv. Massaro, Vucur, Porcianko, Del Mastro, Lukic)
Joissakin painoksissa on mukana myös "Tangled In Europe" -video tai Pink Floyd -cover "On the Turning Away".
Sonata Arctica on tehnyt coverin kappaleesta "Two Minds and One Soul" EP-julkaisulleen Don't Say a Word.
Kokoonpano

Silvio Massaro – laulu
Chris Porcianko –kitara
Joe Del Mastro – basso
Tom Vucur  – kitara
Jack Luckic – rummut
Danny Olding – kosketinsoittimet
Arvostelut

AllMusic:
Imperiumi: 8/10
Aiheesta muualla

Tangled in Dream Discogsissa. (englanniksi)
Albumi Tangled in Dream Encyclopaedia Metallum -sivustolla (englanniksi)
Tekla Renfors

Tekla Katarina Renfors, o.s. Mömmö (23. lokakuuta 1872 Kuopio – 22. toukokuuta 1912 Tampere) oli suomalainen runoilija ja suomentaja, joka käytti nimimerkkejä **Tarina ja T.R.. Hän oli naimisissa vuodesta 1894 Vapaakirkon saarnaajan ja toimittajan Eskil Renforsin kanssa.
Renfors suomensi 1904 Suomen evankelis-luterilaisen kirkon virsikirjan virren 134 "Pyhä, pyhä, pyhä" sanat. Hän suomensi myös useita hengellisiä lauluja. Kirjassa Hengellisiä lauluja ja virsiä on kuusi hänen kirjoittamaansa tai kääntämäänsä laulua.
Teoksia

Runoja vähävartijan maalta, kirjoittanut **Tarina. Eskil Renfors, Tampere 1912, uusi näköispainos Viiala 1989
Suomennoksia

Eva Ottilia Adelborg : Siisti Pelle ja Naskun kylän lapset. WSOY 1896
Eric Bergqvist : Jotakin pienokaisille : kertomuksia ja kirjeitä Eric sedältä Ruotsissa, osat 1-2, tekijän luvalla suomentanut T. R.   Hulda Liljeström, Helsinki 1903
Carl Boberg : Puheita nuorisolle : esitelmä.    Lähetyskirjakauppa, Helsinki 1904